Here is a page extracted from Wikipedia that may contain CSS, HTML, and a lot of unformatted text.

Title: Fuent de la Peniella
Content: Fuent de la Peniella u fuent de la Piniella ye un microtoponimo recurrent que se troba en textos baixo-medievals que indican mollonamientos y delimitacions de lo terreno, por eixemplo en las cartas de población.

Eixemplos

Baixo Aragón 
En 1260 lo comandador calatravo d'Alcanyiz y lo propietario de Camarón don Blasco d'Alagón estableixioron las mugas entre los termins de Mont-royo, Camarón y Bunyuel. En lo documento se nombró una fonte de la Peniella:

Bailías 
En 1194 lo rei Alifonso II lo Casto cedió Villar Luengo a la Orden de lo Hespital de lo Santo Redentor pa que lo repoblás. Lo texto ye en catalán y nombró una font de Penela en lo vado d'Exulve como uno de los suyos termins:

Gúdar-Chabalambre 
En lo cabo ueste de lo termin municipal de Mosqueruela bi ha una vaguada dichós Collado Frido conoixida como La Penilla, a on que se troba lo Mas de la Penilla y dende a on que baixa l' arroyo de la Penilla, que tiene un naixedero en la Fuente de la Penilla.

Esta fuent apareixe en un texto de lo 7 de febrero de 1239, cuan Blasco d'Alagón donó lo río de las Truitas para que lo repoblasen:

En un texto de 1265 de l'archivo d'aldeyas de la Comunidat de Teruel se nombra la fuent de la Peniella como un termin de Mosqueruela:

En Puertomingalbo bi ha una part de lo termin conoixida como La Penilla, un Mas de la Penilla y una Fuente de la Penilla que yera conoixida como de la Peniella en lo sieglo XV.

Comunidat de Teruel 
En la carta de población de Villel se nombra como un termin d'esta localidat unatra fuent de la Penyella, relacionada en este caso con l'actual rambla de la Pinilla de Tramacastiel:

En Camariellas bi ha un río Penilla y una La fuente la Penilla que se remontan a las mesmas radices.

Sierra d'Albarracín 
En los Monts Universals bi heba una fuent de la Peniella en los dominios de los monches de Piedra.

Referencias

Fuents
Toponimia en aragonés